PMIndiaData/PMIndiaSum huggingface dataset:
কেন্দ্রগী মন্ত্রীমন্দলনা জিএসতিগী মখাদা নেস্নেল এন্তি-প্রেফিতীয়রিং ওথোরিতী লিংখৎপগী অয়াবা পীখ্রে

প্রধানমন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা মীয়াম্না শিজিন্নবা পোৎলম কয়ামরুমগী জিএসতি রেৎশিংদা চাউনা হনথহনখ্রবা হেক মতুংদা, জিএসতিগী মখাদা নেস্নেল এন্তি-প্রেফিতীয়রিং ওথোরিতী (এনএএ)গী চিয়রমেন অমসুং তেক্নিকেল মেম্বরশিংগী ফম হাপ্পদা মখোয়গী অয়াবা পীখ্রে। অয়াবা পীবা অসিনা এপেক্স বোদী অসি খুদক্তা লিংখৎপগী লম্বী অসি পীরগনি, মসিগী পান্দম গুদ্স নত্রগা সর্বিসশিংদা জিএসতিগী রেৎশিংগী কান্নবা, অরোইবা পোৎ লৈবা অদু ফাওবা মমল হন্থনা ফংহনবনি। ভারত সরকারগী সেক্রেতরীগী থাক্তা লৈবা সেনিয়র ওফিসর অমসুং কেন্দ্র অমসুং/নত্রগা রাজ্যশিংদগী তেক্নিকেল মেম্বর মরি লৈগদবা নেস্নেল এন্তি-প্রেফিতীয়রিং ওথোরিতী লিংখৎপা অসিনা সরকারনা গুদ্স অমসুং সর্বিসকী হন্থবা মমলগী মতাংদা জিএসতি চৎনহনবগী কান্নবা, পোৎ লৈবশিংদা ফংহন্নবগী ওইথোকপা য়াবা পুম্নমক পাইখৎলি হায়বদু পোৎ লৈবশিংদা ফাওহল্লগনি। মসি নীংশিংবা য়াই মদুদি নবেম্বর ১৪, ২০১৭কী অহিং নোংয়াইদগী চৎনবা হৌখিবা জিএসতিগী রেৎশিংদা পোৎলম ১৭৮দা জিএসতিগী রেৎ অদু চাদা ২৮দগী হন্থহন্দুনা চাদা ১৮ ওইহনখি। হৌজিক অসিগুম্বা জিএসতি চাদা ২৮ ওইবা পোৎলম শুপ্নগী ৫০ রোমদা ঙাইহৌরে। মতৌ অসুম্না পোৎলম কয়া মরুমদসু জিএসতিগী রেৎশিংদা চাদা ১৮দগী ১২ ওইহনখ্রে অমসুং মতৌ অসুম্না পোৎলম খরদি জিএসতিদগী মপুং ফানা লৌথোকখ্রে। জিএসতিগী কাংলোন্দা পল্লিবা “এন্তি-প্রেফিতীয়রিং”গী পাম্বৈ অসি মখাগী অসি লেপথোক্নবগীদমক ইন্সতিত্যুস্নেল মেকানিজম অমা ফংহল্লি মদুদি গুদ্স অমসুং সর্বিসশিং ফংহনবদা ইনপুৎ তেক্স ক্রেদিৎ অমসুং জিএসতিগী হন্থরবা রেৎশিং মপুং ফানা কান্নবা, পোৎ লৈবশিংনা ফংলি। মসিগী ইন্সতিত্যুস্নেল ফ্রেমৱার্ক্তা এনএএ, স্তেন্দিং কমিতী অমা, রাজ্য খুদিংমক্কী স্ক্রিনিং কমিতী অমমম অমসুং সেন্ত্রেল বোর্দ ওফ এক্সাইজ অমসুং কস্তম্স (সিবিইসি)দা সেফ গার্দ্স দাইরেক্তোরেৎ য়াউরি। গুদ্স অমসুং সর্বিসশিং লৈবা মতমদা মখোয়না জিএসতিগী মমল তাবগী খুদোং চাবা ফংদে হায়না পোৎ লৈবশিংনা খল্লবদি মখোয়গী মরি লৈনবা রাজ্যগী স্ক্রিনীং কমিতীদা মতেংগীদমক হায়জবা য়াগনি। অদুম ওইনমক, প্রোফিতীয়রিংগা মরি লৈনবা ৱাফমদদি ‘ভারত পুম্বগী’ থাক্তা পাক চাউনা পোৎ লৈবশিংগী পোৎলমগা মরি লৈননা স্তেন্দিং কমিতীদা হকথেংননা ৱাকৎ চে থাঙগৎপা য়াগনি। অহানবগী খন্না নৈনরবা মতুংদা মসিদা প্রোফিতীয়রিংনা মচাক অমা ওইরবদি স্তেন্দিং কমিতীনা মদুগী মতাংদা পাক চাউনা থিজিন্নবা সেফ গার্দ দাইরেক্তোরেৎ (সিবিইসি)দা থাবা য়াই, মখোয়না অমুক রিপোর্ত অদু এনএএদা থাগনি। করিগুম্বা এনএএনা মসিদা এন্তি-প্রোফিতীয়রিংগী পাম্বৈ অমা শিজিন্নবা মথৌ তাই হায়না খল্লবদি মদু সপ্লাই তৌরিবা/ব্যুজিনেসকা মরি লৈনবশিংদা মদুগী মমল হন্থহন্নবা নত্রগা গুদ্স নত্রগা সর্বিসশিংদা লৌখিবা শেনদোংশিং অদু শেন্দোইগা কোন্ননা অরৈবা অদুদা হলহন্নবা য়াথং পীবগী হক লৈ। করিগুম্বা শেনদোং অদু অরৈবা অদুদা য়ৌহনবা ঙমদ্রগদি মদু কঞ্জ্যুমর ৱেলফিয়র ফন্দা থমজিন্নবা খঙহনবা য়াই। এনএএ লিংখৎপা অসিনা পোৎ লৈবশিংগী থাজবা হেনগৎহল্লগনি মরমদি অখন্নবা মওংদা জিএসতিগী রেৎশিংদা হন্দক্তা হন্থহনখিবা অমসুং জিএসতিগী কান্নবা অসি মহৌশা ওইনা মখোয়দা য়ৌহনগনি।
ইন্সতিত্যুৎ ওফ চার্তর একাউন্তেন্তস ওফ ইন্দিয়া (আই সি এ আই) অমসুং ইন্সতিত্যুৎ ওফ সর্তিফাইত পব্লিক একাউন্তেন্তস ওফ কেনয়া (আই সি পি এ কে) অনিগী মরক্তা লৈনবা এম ও য়ু মন্ত্রী মন্দলনা অয়াবা পীরে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রী মন্দলনা ইন্সতিত্যুৎ ওফ চার্তর একাউন্তেন্তস ওফ ইন্দিয়া(আই সি এ আই) অমসুং ইন্সতিত্যুৎ ওফ সর্তিফাইত পব্লিক একাউন্তেন্তস ওফ কেনয়া(আই সি পি এ কে) অনিগী মরক্তা মেমোরেন্দম ওফ অন্দর্সতেন্দিং খুৎয়েক পীনবদা অয়াবা পীরে। মসিনা পুন্না রিসর্স তৌবা, মতেং পীনবা, ত্রেনিং পীবা, ত্রেনি একাউনতেন্ত একচেঞ্জ প্রোগ্রাম অমসুং কন্তিনিয়স প্রোফেসনেল দিবলপমেন্ত কোর্স(সি পি দি)শিং, ৱার্কসোপশিং অমসুং কনফরেন্সশিংগী খুৎথাংদা মতেং পাংনগনি। অকুপ্পা ৱারোলশিং: আই সি এ আই অমসুং আই সি পি এ কেনা ইন্সতিত্যুৎ অসিগী স্তাফশিংগী মরক্তা মখোয়গী লৌশিং পীথোক পীশিন তৌনবগী খুদোংচাবশিং পীনগনি অমসুং পাংথোক্কদবা থবকশিং অপীবা মতমগী মনুংদা পাংথোকপা হায়না য়ানখি। মসিগী এম ও য়ু অসিগী মখাদা মতেং পীননবা আই সি এ আই অমসুং আই সি পি এ কেনা এৱারনেস হেনগৎনবা পুন্না থবক তৌমিন্নবা আই সি এ আই অমসুং আই সি পি এ কেনা অনৌবা থবকশিং অমসুং ত্রেনি একাউনতেন্ত একচেঞ্জ প্রোগ্রামশিংদা মতেং পীনবা অচৌবা কান্নবা: ভারত অসি কেনয়াগী তরুকসুবা খ্বাইদগী চাউবা ললোন-ইতিক্কী মরূপনি অমসুং কেনয়াদা খ্বাইগী য়াম্না পোৎ থাদোকপা লৈবাক অমনি। জি দি পিগী ওইনা য়েংনবদা ২০১৭তা কেনয়াগী ইকনোমী অসি অফ্রিকাদা মকোক্তা লৈরি। কেনয়াগী মখল কয়াগী ইকনোমী লৈরি অমসুং কেনয়াগী পোৎথোক কয়া ভারত্তা য়োন্নবা পান্দম থমলি। অমরোমদা, ভারতনা কেনয়াগী অচৌবা মপান লৈবাক্কা ললোন-ইতিক তৌনবা লৈবাক অমা ওইনবা পান্দম থম্লি। কেনয়াগী ইকনোমী অসি অফ্রিকা লৈবাকশিংগী মরক্তা খ্বাইদগী চাউবা অমসুং মতম খরগী মনুংদা লৈবাক অনি অসিনা শেন থাদবা অমসুং থাজবা হেনগৎলকপা মরম্না লৈবাক অদুগী ইকনোমী চাউখৎপদা ভারতকী চার্তর একাউনতেন্তশিংনা অচৌবা থৌদাং লৌদুনা লাক্লি। ভারতকী চার্তর একাউনতেন্তশিংগী খুদোংচাবা কয়া কেনয়াদা লৈরি ।
ভারত অমসুং ফিলিপিন্সকী মরক্তা তেংবাং পীনবা অমসুং কস্তম্সকী মতাংদা নাকল অনিগী ওইবা তেংবাং পীনবগী মতাংদা তৌনবা য়ানা ৱারোলদা মন্ত্রীমন্দলনা অয়াবা পীখ্রে

প্রধানমন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ভারত অমসুং ফিলিপিন্সকী মরক্তা তেংবাং পীনবা অমসুং কস্তম্সকী মতাংদা নাকল অনিগী ওইবা তেংবাং পীনবগী মতাংদা তৌনবা য়ানা ৱারোলদা অয়াবা পীনবা অমসুং খুয়েক পীনবগীদমক অয়াবা পীখ্রে। য়ানা ৱারোল অসিনা কস্তমগী অরানবা থৌওংশিং থিংবা অমসুং থিজিন হুমজিনবগী থবক্কীদমক মরি লৈনবা ই-পাউশিং ফংবদা মতেং ওইরগনি। য়ানা ৱারোল অসিনা ললোন ইতিক তৌবদা খুদোংচাবা অমসুং লৈবাকশিংগী মরক্তা পোৎলমশিংগী মতিক চাবা ক্লিয়ারেন্স ফংহল্লগনি হায়নসু পানরি। য়ানা ৱারোল অসি তঙাইফদবা লৈবাক অনিগী ওইবা লিগেলগী মচাকশিং মপুং ফারবা মতুংদা মথৌ পাংথোকপা হৌগনি। য়ুম্ফমঃ য়ানা ৱারোল অসিনা লৈবাক অনিগী কস্তম ওথোরিতীশিংগী মরক্তা ই-পাউ অমসুং ইন্তিলিজেন্স পীথোক-পীশিন তৌননবা লিগেল ফ্রেমৱাক অমা ফংহল্লগনি। মসিনা কস্তম্স লো, ঙাকথোকপা অমসুং কস্তমগী অরানবা থৌওংশিং অমসুং কাংলোন চুম্বা ললোন ইতিক্কী থৌওংদা মতেং পাংলগনি। পুখৎলক্লিবা য়ানা ৱোরোল অসিগী মরোলশিং অদু কস্তম্স এদমিনিস্ত্রেসন অনিনা য়ানদুনা অরোইবা মশক লেপখিবনি। দ্রাফ্ত তৌরবা য়ানা ৱারোল অসি ভারতকী কস্তমগী মথৌ তাবশিং অদুদা মরু ওইনা কস্তমগী ভেল্যুগী মতাংদা ই-পাউ অমসুং লৈবাক অনিগী মরক্তা ললোন-ইতিক তৌনগদৌরিবা পোৎলমশিংগী সর্তিফিকেৎশিং পীথোক-পীশিন তৌনবদা মিয়েং থম্লি।
তিরুপতী অমসুং বরহম্পুরদা ইন্দিয়ন ইন্সতিত্যুৎ ওফ সাইন্স এজুকেসন এন্দ রিসর্স (আই.আই.এস.ই.আর.)গী লেংদ্রবা কেম্পসশিং লিংখৎপা অমসুং থবক তৌবদা মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ইন্দিয়ন ইন্সতিত্যুৎ ওফ সাইন্স এজুকেসন এন্দ রিসর্স (আই.আই.এস.ই.আর.)গী অনৌবা কেম্পস অনি তিরুপতী (অন্ধ্র প্রদেশ) অমসুং বরহম্পর (উরিশা)দা লিংখৎপা অমসুং থবক তৌবা য়ারে। মসিগী চংগদবা অপুনা শেনফম্না লুপা ক্রোর ৩০৭৪.১২ (নন-রিকরিং: লুপা ক্রোর ২৩৬৬.৪৮ অমসুং রিকরিং: ক্রোর ৭০৭.৬৪)নি। আই.আই.এস.ই.আর. অমমমগী ৭শুবা পে কম্মিসনগী লেবেল ১৪দা রেজিস্তারগী ফম অনি হাপ্পা মন্ত্রীমন্দলনা অয়াবা পীখি। অকুপ্পা ৱারোলশিং: অপুনবা চংগদবা শেনফম অসি লুপা ক্রোর ৩০৭৪.১২নি, মসিগী মনুংদা লুপা ক্রোর ২৩৬৬.৪৮না ইন্সতিত্যুৎশিং অসিগী লেংদ্রবা কেম্পসশিং শাবা শীজিন্নগনি, অকুপ্পা মখাগী অসিনি: ইন্সতিত্যুৎশিং কেপিতেল রিকরিং অপুনবা আই আই এস ই আর তিরুপতী ১১৩৭.১৬ ৩৫৪.১৮ ১৪৯১.৩৪ আই আই এস ই আর বরহম্পুর ১২২৯.৩২ ৩৫৩.৪৬ ১৫৮২.৭৮ অপুনবা ২৩৬৬.৪৮ ৭০৭.৬৪ ৩০৭৪.১২ আই আই এস ই আর অনিমক স্ক্ব্যার মীতর ১,১৭,০০০ পাক-চাউবা মফমদা শাগনি অমসুং আই আই এস ই আর অমমমদা মহৈরোই ১৮৫৫গী খুদোংচাবশিং লৈগনি। ২০২১গী দিসেম্বর ফাওবগী মনুংদা হায়রিবা ইন্সতিত্যুৎশিং অসিগী লেংদ্রবা কেম্পসশিং শাবা লোইশিনগনি। কান্নবশিং: আই আই এস ই আরশিং অসিনা অন্দর-গ্রেজুয়েৎ, পোস্ত-গ্রেজুয়েৎ, পি ঐচ দিশিং অমসুং ইন্তেগ্রেতেদ পি ঐচ দিশিংগী থাক্তা অৱাংবা থাক্কী মগুন লৈবা সাইন্স এজুকেসন ফংহনগনি। সাইন্সকী হিরম কয়াদা মখোয়না রিসর্সকী থবক তৌগনি। মখোয়না সাইন্সকী লমদা খ্বাইগী ফবা ফেকল্তী লৌদুনা ভারত অসি নোলেজ ইকনোমী অমা শেমগৎনবা শেম-শাগনি অমসুং ভারতকী সাইন্সকী মেনপৱার শেমগৎকনি। নুংগী ৱারোল: ২০১৫দা আই আই এস ই আর তিরুপাতী অসি অন্ধ্র প্রদেশ রিওর্গনাইজেসন এক্ত, ২০১৪গী মখাদা লিংখৎখিবনি অদুগা আই আই এস ই আর, বরহম্পুরনা ২০১৬তা কেন্দ্রগী শেন-থুম মন্ত্রীনা মহাক্কী বজেৎ ২০১৫গী ৱারোলদা লাউথোকখিবদগী লিংখৎপনি। হায়রিবা ইন্সতিত্যুৎশিং অসি হৌজিক ত্রান্সিৎ কেম্পসশিংদগী মথৌ তৌরি।
রমজানগী শেংলবা থা হৌরকপদা প্রধান মন্ত্রীনা মীয়ামদা য়াইফ-পাউজেল পীখ্রে

রমজানগী শেংলবা থা হৌরকপদা প্রধান মন্ত্রী শ্রী নরেন্দ্র মোদীনা মীয়ামদা য়াইফ–পাউজেল পীখ্রে। প্রধান মন্ত্রীনা হায়খি, “মীপুম খুদিংমক্কী মফমদা রমজানগী য়াইফ–পাউজেল পীজরি। অমত্তা ওইবা, পুকচেল চাউবা অমসুং কত্থোকপগী মরুওইবা অদু তাকপীরম্বা পাইগম্বর মোহম্মদ সাহবকী ধর্ম চেনবা ৱাখল্লোনশিং অদু ঐখোয়না নৌহৌনা নীংশিংলি।”
সি আই এস এফকী রাইজিং দেনা লাকপদা প্রধান মন্ত্রীনা সি আই এস এফ পর্সনেলশিংদা য়াইফ-পাউজেল পীখ্রে

সেন্ত্রেল ইন্দস্ত্রীয়েল সেক্যুরিতী ফোর্সকী রাইজিং দেনা লাকপদা প্রধান মন্ত্রী শ্রী নরেন্দ্র মোদীনা সি আই এস এফ পর্সনেলশিংদা য়াইফ–পাউজেল পীখ্রে। প্রধান মন্ত্রীনা হায়খি, “সেন্ত্রেল ইন্দস্ত্রীয়েল সেক্যুরিতী ফোর্সপু মখোয়গী রাইজিং দেনা লাকপদা য়াইফ-পাউজেল পীজরি। সি আই এস এফনা পাক চাওরবা ইস্তাব্লিসমেন্তশিংগী ওইবা সেক্যুরিতীগী মথৌ তাবা অদু ফংহন্দুনা মখোয় মশামকপু মশক তাক্লি।”
মন্ত্রীমন্দলনা তুনগাভদ্রা স্তিল প্রদক্তস লিমিতেদ থিংজিন্নবা সিসিইএগী ৱারেপ অদু চৎনহনবদা অয়াবা পিখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা তুনগাভদ্রা স্তিল প্রদক্তস লিমিতেদ (তিএসপিএল) থিংজিন্দুনা মসিগী ইম্মোবেল এসেতশিং দিস্পোজ তৌনবা সিসিইএগী ৱারেপ অদু চৎনহনবদা অয়াবা পিখ্রে । মসিনা তিএসপিএলগী বেলেন্স লাইবিলিতিশিং সেত তৌরবা মতুং কম্পেনিশিংগী রেজিস্তার অদুদগী পন্দুনা লৈরিবা কম্পেনি অদুগী মমিংশু ফংহল্লগনি । মসি অমুক হন্না নিংশিংবা ওইরম্বা য়াই মদুদি এমপ্লোইশিং/ৱার্করশিং অমসুং ক্রিদিতরশিংদা দ্যু পুম্নমক দিচার্জ তৌরবা মতুং কম্পেনি অসি ইং ২০১৫ গী দিসেম্বর থাদা থিংজিন্নবা সিসিইএনা অয়াবা পিখ্রবনি । মন্ত্রীমন্দলনা কর্নাতকা সরকারদা ইসক্বার মিতর ২০,০০০ গী লমগা লোয়ননা এমএমঐছ প্লান্তশিংগী ত্রান্সফরশু অয়াবা পিখ্রে । মন্ত্রীমন্দলনা হোস্পেত্তা লৈবা কম্পেনিগী একর ৮২.৩৭ চাওবা লম কর্নাতকা স্তেত হাউসিং বোর্দনা শিজিন্ননবা কর্নাতকা সরকারদা য়োনবদশু অয়াবা পিখ্রে । লম অসি কর্নাতকা সরকারদা মখোয়না ওফর তৌরকপা মমল একর অমদা লুপা লাখ ৬৬ অদুদা য়োনখি ।
ফিক্কীগী ৯০ শুবা চহিগী জেনরেল মীফম হৌদোকপগী থৌরমদা প্রধানমন্ত্রীনা ৱা ঙাংখিবা

ফিক্কীগী ৯০ শুবা চহিগী জেনরেল মীফম হৌদোকপগী থৌরমদা ঙসি প্রধানমন্ত্রী শ্রী নরেন্দ্র মোদীনা ৱা ঙাংখ্রে । ইং ১৯২৭ তা ফিক্কী লিংখৎখিবা মতম অদুৱাইদগী ভারতকী ইন্দস্ত্রীনা ব্রিতিশ সরকারনা চৎনহলম্বা অদুগুম্বা সাইমন সম্মিসনগী মায়োক্তা অমত্তা ওইনা পুন্সিনখিবা অদু মহাক্না নৌহৌননা নিংশিংখি । মহাক্না হায়খি মদুদি মতম অদুদা জাতিগী ইন্তরেস্ততা ভারতকী ইন্দস্ত্রীনা ইন্দিয়ান সোসাইতিগী অতোপ্পা সেক্সন পুম্নমক্তা পুন্সিনখি । প্রধানমন্ত্রীনা হায়খি মদুদি লৈবাক্কী প্রজানা জাতিগীদমক মখোয়গী থৌদাং অদু মপুং ফানা পাংথোক্নবা মাংলোমদা চংশিল্লখিবা মতমদুগা হৌজিক্কা মান্নবা এতমোসফিয়ার অমা লৈরে । শেঞ্জা থুমজা, অমসুং ব্লেক মনিগুম্বা লৈবাক মনুংগী প্রোব্লেমশিংদগী লৈবাক অসি ঙাকথোক্নবা প্রজাগী অনুংবা অমসুং অপাম্বা অদু মহাক্না পনখি । রাজনিতী দলশিং অমসুং চেম্বর ওফ ইন্দস্ত্রীনা লৈবাক্কী মথৌতাবশিং অমসুং প্রজাগী অপাম্বা অদু খংনা থবক তৌগদবনি হায়না মহাক্না হায়খি । প্রধানমন্ত্রীনা হায়খি মদুদি নিং তম্লবা মতুংদগী কয়া অমা ফংলে অদুবু তোঙান তোঙানবা মায়োক্নবা কয়া অমশু লৈরি । লাইরবশিংনা বেঙ্ক একাউন্তশিং, গ্যাস কনেক্সনশিং, স্কোলরশিপশিং, পেন্সনশিং অসিনা চিংবা পোৎকীদমক সিস্তেমগী মায়োক্তা স্ত্রগল তৌবা উরে হায়না মহাক্না হায়খি । কেন্দ্র সরকারনা মসিগী স্ত্রগল অসি লোইশিন্নবা থবক তৌরি হায়না মহাক্না ফোংদোকখি । জন ধন য়োজনা অসি মসিগী খুদম অমনি হায়না মহাক্না ফোংদোকখি, অমসুং ইজ ওফ লিভিং হেঙ্গৎহন্নবা কেন্দ্র সরকারনা মীৎয়েং থম্লি । মহাক্না উজ্বালা য়োজনা, স্বছ ভারত মিসনগী মখাদা লেত্রিন শাবা, অমসুং প্রধান মন্ত্রী অৱাস য়োজনাশু পনখি । মহাক্না হায়খি মদুদি মহাক মশামক লাইরবা ইমুংদগী হৌরকপনি অমসুং জাতি অসিগী অমদি লাইরবশিংগী মথৌতাবশিং অদুগীদমক পায়খৎকদবা থবকশিং অদু খংই । মহাক্না এন্ত্রেপ্রিন্যুরশিংদা কোল্লেতরেল-ফ্রী লোনশিংগীদমক্তা লৈরিবা মুদ্রা য়োজনা অদুবুশু পনখি । কেন্দ্র সরকারনা বেঙ্কিং সিস্তেম মপাঙ্গল কনখৎহন্নবা থবক তৌরি হায়না প্রধানমন্ত্রীনা হায়খি । মহাক্না ফোংদোকখি এনপিএশিংগী ইশুশিং অসি হৌজিক লৈরিবা সরকার অসিনা রিসিব তৌরিবা লেগেসি অমনি । মহাক্না হায়খি, ফাইনান্সিএল রেগুলেসন এণ্ড দিপোজিত ইন্সুরেন্স (এফআরদিআই) বিলগী মতাংদা ওইদবা কয়া ঙাংনরে । একাউন্ত হোল্দরশিং অদুগী ইন্তরেস্ত ঙাক্তুনা থম্নবা সরকার অসিনা থবক তৌরি হায়না মহাক্না হায়খি, অদুবু ঙাংনরিবশিং অদুগী ওন্ন তৈনবনি । ফিক্কীগুম্বা ওর্গনাইজেসনশিংনা ইশু অসিগী মতাংদা ভাব তাহনবগী থৌদাং অমা লৈ হায়না মহাক্না হায়খি । মদুগা মান্ননা জিএসতিবু হেন্না ইফেক্তিব ওইহনবদা ফিক্কীগী থৌদাং অমা লৈরি হায়না মহাক্না হায়খি । য়ুরিয়া, তেক্সতাইল, সিভিল এভিয়েসন, অমসুং হকশেলগুম্বা সেক্তরশিংদা পায়খৎলিবা পোলিসিশিং অমসুং মখোয়দগী ফংলক্লিবা কান্নবশিং অদু প্রধানমন্ত্রীনা পনখি । দিফেন্স, কনস্ত্রক্সন, ফুদ-প্রোসেসিং অসিনচিংবা সেক্তরশিংদা পুরক্লিবা অহোংবশিং অদুশু মহাক্না পনখি । খোংথাংশিং অসিগী মহৈ ওইনা ৱার্ল্দ বেঙ্ককী ইজ ওফ দুইং বিজিনেস রেঙ্কিংদা ভারতকী রেঙ্ক অসি ১৪০ দগী ১০০ দা হায়গৎলে হায়না মহাক্না ফোংদোকখি । শেল থুমগী ফিভম চাওনা ফগৎহনবা উৎলিবা অদুগুম্লবা অতোপ্পা ইন্দিকেতরশিং অদুশু মহাক্না পনখি । মহাক্না হায়খি মদুদি সরকারনা লৌখৎলিবা খোংথাং অসিনা থবক ফংহনবদা মরুওইবা থৌদাং অমা লৌরি । ফুদ-প্রোসেসিং, স্তার্ত-অপস, আর্তিফিসিয়েল ইন্তেলিজেন্স, সোলর পৱার, হেল্থ কেয়ার অসিনচিংবা সেক্তরশিংদা ফিক্কীনা মরুওইবা থৌদাং অমা লৌনবা প্রধানমন্ত্রীনা হায়খি । মহাক্না ফিক্কীবু এমএসএমই সেক্তরগীদমক্তা থিঙ্ক-তেঙ্ক অমগা থৌদাং লৌনবা তকশিনখি ।
প্রধান মন্ত্রী নবেম্বর ১৯দা অরুনাচল প্রদেস অমসুং উত্তর প্রদেসতা চৎকনি

প্রধান মন্ত্রী শ্রী নরেন্দ্র মোদী লাক্লিবা নবেম্বর ১৯, ২০২২দা অরুনাচল প্রদেস অমসুং উত্তর প্রদেসতা চৎকনি। প্রধান মন্ত্রীনা অয়ুক্কী পুং ৯:৩০ রোম তাবদা ইতানগরদা দোনয়ি পোলো এয়রপোর্ত শঙ্গাগনি অমসুং মেগাৱাত ৬০০গী কামেং হায়দ্রো পৱার স্তেসন লৈবাক মীয়ামদা কৎথোক্কনি। তুংদা মহাক্না উত্তর প্রদেসকী বরানাসীদা চৎকনি অমসুং নুংথিলগী পুং ২ রোম তাবদা মতমদা মহাক্না ‘কাসি তামিল শঙ্গমাম’ হৌদোক্কনি। অরুনাচল প্রদেসতা প্রধান মন্ত্রী অৱাং-নোংপোক্তা চৎথোক-চৎশিন ফগৎহন্নবা মরুওইবা খোঙথাং অমদা, প্রধান মন্ত্রীনা অরুনাচল প্রদেসকী অহানবা গ্রিনফিল্দ এয়রপোর্ত-‘দোনয়ি পোলো এয়পোর্ত, ইতানগর’ শঙ্গাগনি। এয়রপোর্ত অসিগী মমিং অসিদা অরুনাচল প্রদেসকী ইনাকখুল্লবা চৎনবীশিং অমসুং কলচরগী মমি তারি অমসুং মসিদা থায়না মমাঙঙৈগী নুমিৎ(দোনয়ি) অমসুং থা(পোলো) ইকায়খুম্নবা উৎপগী চৎনবীগী মমি অদু তারি। অরুনাচল প্রদেসকী অহানবা গ্রিনফিল্দ এয়রপোর্ত ওইরিবা এয়রপোর্ত অসি লম একর ৬৯০ হেনবদা লুপা কোতি ৬৪০ হেন্না চংনা শেমগৎপনি। মিতর ২৩০০ শাংবা রেনৱে লৈবা এয়রপোর্ত অসি মখল খুদিংমক্কী নোং-চিংগী ফিবমদা শীজিন্নবা য়াগনি। মতমগী অনৌবা বিল্দিং অমা ওইরিবা এয়রপোর্ত তর্মিনেল অসিদা ইনর্জি লিক্না শীজিন্নবা, রিনিউএবল ইনর্জি অমসুং রিসাইক্লিংগী খুদোংচাবশিং য়াওরি। ইতানগরদা অনৌবা এয়রপোর্ত অমা শেমগৎপা অসিনা লমদম অসিদা চৎথোক-চৎশিন ফগৎহনবা খক নত্তনা, মসিনা ললোন-ইতিক অমসুং তুরিজম চাউখৎনবগী কেতেলাইস্ত অমা ওইনা থবক তৌদুনা লমদম অসিগী শেন-থুমগী ফিবম ফগৎহনবা ঙম্লগনি। থৌরম অদুদা প্রধান মন্ত্রীনা মেগাৱাত ৬০০গী কামেং হায়দ্রো পৱার স্তেসন লৈবাক মীয়ামদা কৎথোক্কনি। লুপা কোতি ৮৪৫০ হেন্না চংনা শাখিবা অমসুং অরুনাচল প্রদেসকী ৱেস্ত কামেং জিলাদা কিলোমিতর ৮০ হেন্না পাক-চাউনা লৈরিবা প্রোজেক অসিনা অরুনাচল প্রদেস মৈ লেম-পানা পুথোকপা রাজ্য অমা ওইহল্লগনি অমসুং নেসনেল গ্রিদতা কান্নবা পীরগনি। মসিগী প্রোজেক অসিনা লৈবাক অসিদা মৈখু চেন্দবা ইনর্জি শীজিন্নবগী পান্দম অদু ফংনবা হোৎনবদা চাউনা মতেং পাংলগনি। বরানসীদা প্রধান মন্ত্রী প্রধান মন্ত্রীগী পান্দমনা লমজিংদুনা, ‘এক ভারত শ্রেস্থা ভারত’কী ৱাখল্লোন য়োকখৎপা অসি সরকারগী মরুওইবা থবকশিংগী মনুংদা অমনি। মসিগী পান্দম অসি মমি তাবা থবক অমা ওইনা, প্রধান মন্ত্রীনা নবেম্বর ১৯দা বনারসীদা থা অমা চুপ্না পাংথোক্কদবা থৌরম ‘কাসি তামিল শঙ্গমাম’ হৌদোক্কনি। থৌরম অসিগী মরুওইবা পান্দমদি, লৈবাক অসিগী খ্বাইদগী মরুওইবা অমসুং লীরবা লাইরিক-লাইশু তমফম অনি- তামিল নাদু অমসুং কাসিগী মরক্তা লৈনবা মরী হরাও-তয়াম্বা ফোঙদোক্নবা, হেন্না চৎশিনহন্নবা অমসুং অমুক হন্না মশক তাক্নবা পান্দম থম্লি। রাজ্য অনি অসিগী অখঙ-অহৈশিং, মহৈরোয়শিং, ফিলোসোফরশিং, ললোনবশিং, খুৎহৈবশিং, কলাকারশিং য়াওনা শীনফম খুদিংমক্কী মীওইশিং পুন্নবা, লৌশিং পীথোক-পীশিন তৌন্নবা, কলচর অমসুং খ্বাইদগী ফবা থবকশিং অমনা অমদগী তম্নবগী খুদোংচাবা অমা পীনবা থৌরম অসিনা পান্দম থম্লি। তামিল নাদুদগী দেলিগেদ ২৫০০ হেন্না কাসিদা চৎলবা য়ারি। মখোয়না সেমিনারশিং শরুক য়াগনি, মফম কয়াদা চৎতুনা শীনফম মান্নবা মফম অদুগী মীওইশিংগা উনগনি। রাজ্য অনিগী ইয়োং, হেন্দিক্রাফ, ৱান দিস্ত্রিক ৱান প্রদক, লাইরিকশিং, দোকুমেন্তরিশিং, মথেল-লুকোইশিং, পুৱারি, লমকোয়ফমশিং একজিবিসন অমা থা অমা চুপ্না কাসিদা পাংথোক্কনি। থৌরম অসি এন.ই.পি ২০২০গা ইরোইন্না চৎমিন্নদুনা ভারতকী লৌশিংগী পুক্কৈ অসি অনৌবা মতমগী লৌশিংগা পুনশিন্নবা মীৎয়েং থম্লি। থৌরম অসি আই.আই.তি মদ্রাস অমসুং বি.ঐ.য়ুনা শীন্দুনা পাংথোক্কদবনি।
প্রধানমন্ত্রী বাগানগী অনন্দা লাইশং চৎখ্রে

প্রধানমন্ত্রী শ্রী নরেন্দ্র মোদীনা ঙসি ম্যানমারগী বাগানদা লৈবা অনন্দা লাইশং চৎখ্রে । মসিগী বুধিস্ত লাইশং অসি ১২শুবা চহিচাগী মমাংদা শারম্বনি । মসি বাগান রিজন পুম্নমক্তা অনিশুবা খ্বাইদগী চাওবা লাইশংনি । অর্কিওলোজিকেল সর্ভে ওফ ইন্দিয়ানা লাইশং অসিগী স্ত্রকচরেল কনজার্বেসন অমসুং কেমিকেল প্রিজার্বেসনগী থবক চৎথরি । মমাং চহিগী য়ুহা মনুংদা মাংহন তাকহনখিবা মতুংদা শেমজিন শাজিনবগী থবক চৎথরি । লাইশং অদুদা হৌজিক চৎথরিবা শেমজিন শাজিনবদু উৎপা ফোতো একজিবিসন অমা প্রধানমন্ত্রীদা উৎখি । মহাক্না ইশ্বরবু খুরুমজখি অমসুং লাইশং অদুগী পরিক্রমা চৎথখি, মদুগী মনুংদা এএসআই রিপ্রজেনতেতিবশিংনা শেমজিন শাজিল্লিবা অদুগী থৌওং অদু শন্দোক্না তাকখি । লাইশং অদুগী ভিজিতর বুক্তা প্রধানমন্ত্রীনা খুৎয়েক পিখি, অমসুং অনন্দা লাইশংগী শেমজিন শাজিনবদা ভারতকী কন্ত্রিব্যুসন অদু তাকলিবা প্লেক অমা মাইখুম হাংদোকখি । এসিয়াগী লৈবাক কয়াদা এএসআইনা মখল মখা য়াম্লবা অচৌবা কনজার্বেতিব থবকশিং পাংথোক্লি । মসিদা অনন্দা লাইশংদা নত্তনা, অফগানিস্থানদা বামিয়ান বুধ, কম্বোদিয়াদা অঙকোর ৱাত, কম্বোদিয়াদা তা প্রোম তেম্পল, লাওসতা ভেত ফৌ তেম্পল অমসুং ভ্যিতনামদা মাই সন তেম্পল য়াওরি ।
মন্ত্রীমন্দলনা ভারত অমসুং কোরিয়াগী মরক্তা ললোন ইতিক্কী পাম্বৈদা তেংবাং পীনবগী মতাংদা তৌনবা য়ান-চেরোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ভারত অমসুং কোরিয়াগী মরক্তা ললোন ইতিক্কী পাম্বৈদা তেংবাং পীনবগী মতাংদা তৌনবা য়ান-চেরোলদা অয়াবা পীখ্রে। কোরিয়াগী রাষ্ট্রপতিনা জুলাই, ২০১৮ ভারত্তা লাকখিবা মতমদা য়ান-চেরোলদা খুয়েক পীনখিবনি। য়ান-চেরোল অসিদগী লৈবাক অনিগী মরক্তা এন্তি-দম্পিং, সবসিদী, খল মান্ননা থম্বা অমসুং ঙাকশেগী পাম্বৈনচিংবা ললোন-ইতিক্কী লমদা ইনোৎ হাপ্লগনি লোইননা পাম্বৈশিং অসিদগী লৈবাক অনিগী মরক্তা ললোন-ইতিক্কী মরি হেনগৎহল্লগনি।
ভারতকী খোংচৎতা অফগানিস্তানগী রাস্ত্রপতি

প্রধান মন্ত্রী শ্রীনরেন্দ্র মোদীগী পাউজেলদগী অফগানিস্তানগী রাস্ত্রপতি দা. মোহম্মদ শরফ ঘনী ঙসি সেপ্তেম্বর ১৯, ২০১৮দা ভারতকী খোংচৎতা লাকখ্রে। লুচীংবা অনিনা মাইথোং য়াম্বা ভারত-অফগানিস্তানগী স্ত্রাতেজিক-পার্তনরশিপকী খোংজেল য়েংশিনখ্রে। লুচীংবশিংনা লৈবাক অনিগী মরক্তা নাকল অনিগী ওইবা ললোন-ইতিক তৌনবা হেনগৎলকপদা অপেনবা পোক্নখি মদু য়ু.এস.দোল্লর মিলিয়ন অমা হেনখ্রবনি। লুচীংবা অনিনা মুম্বৈদা সেপ্তেম্বর ১২দগী সেপ্তেম্বর ১৫, ২০১৮ ফাওবা পাংথোকখিবা ভারত-অফগানিস্তান ত্রেদ অমসুং ইনভেস্তমেন্ত শো মাই পাক্না লোইশিনখিবা অদুবু শিংথাখি অমসুং চাহবহার হিথাংফম অমসুং এয়র ফ্রাইৎ কোরিদোরগী থোংদা শম্নবা হেনগৎহন্নবগীদমক অচেৎপা ৱাফম ফোংদোক্নখি। অফগানিস্তান্দা ইনফ্রাস্ত্রকচর, হ্যুমেন রিসোর্স দিবেলপমেন্ত অমসুং অতৈ কেপাসিতী বিল্দিং প্রোজেক্তশিংগী লমদা অনৌবা দিবেলপমেন্ত পার্তনরশিপ্পু মপাঙ্গল কলহন্নবা অয়াবা পীনখি। রাস্ত্রপতি ঘনীনা প্রধান মন্ত্রীদা শান্তি অমসুং অমুক হন্না মরি শেমগৎপগা লোইননা অফগানিস্তান্দা মায়োক্নরিবা তেরোরিজম অমসুং এক্সত্রিমিজমগী শিংনবশিং থেংননবা সরকারনা লৌখৎলিবা খোংথাংশিংগী মতাংদা পাউদমখি। তোঙান তোঙানবা মালেমগী থাক্তা পাংথোক্তা ফম্বাক্তা কোওর্দিনেসন অমসুং কন্সল্তেসন্দা অপেনবা ফোংদোক্লদুনা নাকল অনিমক্না হেন্না মপাঙ্গল কলহন্নবা অমসুং ৱাৎত-পাদবা, শান্তি, তংদু –লৈতাবা অমসুং চাউখৎপা পুরক্নবগীদমক মাগী মাগী লমদা অমসুং মালেমগী ওইনা পুন্না থবক তৌমিন্ননবা অয়াবা ফোংদোক্নখি।
মন্ত্রীমন্দলনা রাস্ত্রীয়া য়ুবা সশক্তিকরন কার্য়ক্রম স্কিমগী মতম ২০১৭-১৮ দগী ২০১৯-২০ ফাওবা মখা চত্থবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ই.এফ.সি.না রিকমেন্দ তৌরকপগী মতুং ইন্না লুপা কোতি ১১৬০গী বজেৎকী শেনচৎকা লোয়ননা রাস্ত্রীয়া য়ুবা সশক্তিকরন কার্য়ক্রম স্কিমগী মতম ২০১৭–১৮ দগী ২০১৯–২০ ফাওবা মখা চত্থবদা অয়াবা পীখ্রে। শকেতমশিং: ১২শুবা চহী মঙাগী প্লানগী মতমগী মনুংদা শেল থুগী মন্ত্রালয় অমসুং নীতি আয়োগকা লোয়ননা তানদুনা সব–স্কিম অমগুম রাস্ত্রীয়া য়ুবা সশক্তিকরন কার্য়ক্রমগী অমব্রেলা স্কিমগী মখাদা স্কিম নিপাল পুখৎখি। নেস্নেল য়ুথ পোলিসী, ২০১৪দা পল্লিবা ‘য়ুথ’কী ৱাহন্থোক্কী মতুং ইন্না স্কিম অসিনা কানবা পীরিবশিং অসি চহী ১৫দগী ২৯ ফাওবগী মনুংদা লৈবা নহাশিংনি। মখাদা পীরিবা অসি রাস্ত্রীয়া য়ুবা সশক্তিকরন কার্য়ক্রমগী মখাদা লৈরিবা সব–স্কিম নিপাল অদুনি: নেহরু য়ুবা কেন্দ্র সঙ্গথন(এন.ৱাই.কে.এস.); নেস্নেল য়ুথ কোর্পস (এন.ৱাই.সি.); নেস্নেল প্রোগ্রাম ফোর য়ুথ এন্দ এদোলেসসেন্ত দিবেলপমেন্ত(এন.পি.ৱাই.এ.দি.); ইন্তরনেস্নেল কোওপরেসন; য়ুথ হোস্তেল্স (ৱাই.ঐচ.); এসিসতেন্স তু স্কাউতিং এন্দ গাইদিং ওর্গনাইজেসন্স; নেস্নেল দিসিপ্লিন স্কিম(এন.দি.এস.); অমসুং নেস্নেল য়ং লিদর্স প্রোগ্রাম (এন.ৱাই.এল.পি.) য়ুমফম: রাস্ত্রীয়া য়ুবা সশক্তিকরন কার্য়ক্রম স্কিম অসি য়ুথ এফিয়ার্স অমসুং স্পোর্তস মন্ত্রালয়গী হৌজিক হৌজিক চৎথরিবা সেন্ত্রেল সেক্তর স্কিম অমনি অমসুং মসি ১২শুবা চহি মঙাগী প্লানদগী মখা চত্থরক্লি। স্কিম অসিনা নহাশিংগী পর্সোনেলিতী অমসুং লীদরশিপ ক্বালিতীশিং দিবেলপ তৌবা অমসুং জাতিবু শেমগৎশাগৎপগী থৌরমশিংদা মখোয়বু শরুক য়াহন্নবা পান্দম থম্লি।
রেলৱেগী ইম্প্লোয়ীশিংগী প্রদক্তিবিতী লিঙ্ক বোনস মন্ত্রীমন্দলনা য়ারে।

প্রধান মন্ত্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা শেনবা চহি ২০১৭-১৮গী ওইনা নন-গেজেতেদ রেলৱেজ ইম্প্লোয়ীশিংদা নুমিৎ ৭৮গী খুৎশুমলগা মান্নবা বোনস পীবা য়ারে। মসিদা আর পি এফ/এস আর পি এফ পর্সোনেলশিং য়াওদে। রেলৱেজগী শিন্মীশিংদা নুমিৎ ৭৮গী পি এল বি পীগদৌরিবা অসিদা লুপা ক্রোর ২০৪৪.৩১ রোম চংগনি। নন-গেজেতেদ রেলৱেজ ইম্প্লোয়ীশিংদা পি এল বি পীনবা খুৎশুমল খোৎলিবসি থাদা লুপা ৭০০০গী চাংদনি। নুমিৎ ৭৮গী ওইনা বোনস ফংবা য়ারবা ইম্প্লোয়ী অমনা ফংগদৌরিবা অসি লুপা ১৭,৯৫১নি। চাউরাক্না রেলৱেজগী নন-গেজেতেদ ইম্প্লোয়ী লাখ ১১.৯১ মসিগী কান্নবা ফংলবা য়ারি। রেলৱেজগী প্রদক্তিবিতী লিঙ্ক বোনস অসিনা লৈবাক অসিদা লৈরিবা রেলৱেজগী নন-গেজেতেদ ইম্প্লোয়ী (আর পি এফ/এস আর পি এফ পর্সোনেলশিং য়াওদে) কোনশিনগনি। চহি খুদিংগী দসেরা/দুর্গা পুজা মমাংদা রেলৱেজগী ইম্প্লোয়ীশিংদা পি এল বি পীগনি। মন্ত্রীমন্দলগী ৱারেপ অসি চহি অসিগী ওইনা কুম্মৈ মমাংদা পীগনি। ২০১৭-১৮গী ওইনা নুমিৎ ৭৮গী পি এল বি অসি রেলৱেজগী ফিবম ফগৎনবা ইম্প্লোয়ীশিংগী পুক্নীং থৌগৎনবা পীগদবনি। নুংগী ওইবা ৱারোল : ২৯৭৯-৮০দা পি এল বি হৌদোকতুনা রেলৱেজ অসিগী সরকারগী মখাদা লৈবা অহানবা বিভাগনি। মতম অদুদা ইকনোমি ফগৎনবা হোৎনবদা রেলৱেজনা লৌরিবা মরুওইবা থৌদাং অদু মরুওইনা খন্নখি। রেলৱেজগী থবক অসি য়েংলগা পি এল বি অসি ‘পেমেন্ত ওফফ বোনস এক্ত -১৯৬৫গী ৱাখল্লোনগী মায়োক্তা হৌদোরকপনি।
প্রধান মন্ত্রী হয়েং প্রয়াগরাজদা পাংথোক্লিবা কুম্ভদা চৎকনি

প্রধান মন্ত্রী শ্রী নরেন্দ্র মোদী হয়েং প্রয়াগরাজদা পাংথোক্লিবা কুম্ভদা চৎকনি। কুম্ভদা মহাক্না দ্রিঙ্কিং ৱাতর & সেনিতেসনগী মন্ত্রালয়না শিন্দুনা পাংথোক্লিবা স্বচ্ছ কুম্ভ স্বচ্ছ আভার থৌরমদা শরুক য়াগনি। প্রধান মন্ত্রীনা সফাই কর্মচারীশিং, স্বচ্ছগ্রহিস, পুলিস পর্সোনেলশিং অমসিং নাভিকশিংদা স্বচ্ছ কুম্ভ স্বচ্ছ আভার মনাশিং য়েন্থোক্কনি। মফম অদুদা স্বচ্ছ সেবা সম্মান বেনেফিৎ পেক্কেজকী দিজিতেল এনাউন্সমেন্তসু পাংথোক্কনি। তুংদা প্রধান মন্ত্রীনা মীয়ামগী মীফমদা ৱা ঙাংগনি। প্রধান মন্ত্রীনা ত্রিবেনি সঙ্গমদা ইরুজগনি। মহাক্না প্রয়াগরাজদা সফাই কর্মচারীশিংগসু ৱারী শান্নগনি। চহী অসিগী ওইনা প্রয়াগরাজদা শিন্দুনা পাংথোক্লিবা কুম্ভদা মমাংদা ওইখিদ্রিবা মওংদা লু–নানবা অমসুং স্বচ্ছ ভারত ইনিসিয়েতিবশিংদা মীৎয়েং থম্লি। প্রধান মন্ত্রীনা স্বচ্ছ কুম্ভ স্বচ্ছ আভার মনাশিং য়েন্থোকপনা লু–নানবা কুম্ভ অমা ওইহনবদা য়াম্না চাওবা থৌদাং অমা লৌরিবা মখোয়শিং অদুবু ইকায় খুম্নরগনি।